கேள்வி: கட்டைச்சுறா - பரவல் மற்றும் வாழ்விடம் குறித்து விரிவாக சொல்லுங்கள்.
பதில்: படிமம்:Carcharhinus_limbatus_oahu.jpg கட்டைச்சுறா வெப்பமண்டல மற்றும் மிதவெப்ப மண்டல கடற் பகுதியில் உலகளாவில் பரவியுள்ளது. அட்லாண்டிக்கில், மாசச்சூசெட்ஸ் முதல் பிரேசில் வரை, மெக்சிகோ வளைகுடா மற்றும் கரிபியக் கடல் மற்றும் நடுநிலக் கடல், மதீரா மற்றும் கேனரி தீவுகள் முதல் காங்கோ மக்களாட்சிக் குடியரசு வரை காணப்படுகிறது. இது தென்னாப்பிரிக்கா மற்றும் மடகாசுகர் முதல் அறபுத் தீபகற்பம் மற்றும் இந்தியத் துணைக்கண்டம், தென்கிழக்காசியா வரை, இந்தியப் பெருங்கடலின் எல்லையைச் சுற்றியும் உள்ளது. மேற்கு பசிபிக் பகுதியில், இது யப்பான் இரியூக்கியூ தீவுகள் தெற்கு சீனா, பிலிப்பீன்சு மற்றும் இந்தோனேசியா உட்பட வடக்கு ஆத்திரேலியா வரை காணப்படுகிறது. கிழக்கு பசிபிக் பகுதியில், தெற்கு கலிபோர்னியாவிலிருந்து பெரு வரை உள்ளது. நியூ கலிடோனியா, தாகித்தி, மார்க்கெசசுத் தீவுகள், ஹவாய், ரெவிலிகிகெடோ மற்றும் கலாபகசுத் தீவுகள் உள்ளிட்ட பல பசிபிக் தீவுப் பகுதிகளிலும் இது பதிவாகியுள்ளது. பெரும்பாலான கட்டைச் சுறாக்கள் கண்டத்திட்டில் க்கும் குறைவான ஆழமுடைய நீரில் காணப்படுகின்றன. இருப்பினும் இவை ஆழத்திலும் மூழ்கி இருக்கலாம். இவற்றிற்கு சாதகமான வாழ்விடங்களாக சேற்று விரிகுடாக்கள், தீவு கடற்காயல்கள், பவளப் பாறைகளுக்கு அருகிலுள்ள ஆழப் பகுதிகள் போன்றவை அள்ளன. இவை குறைந்த உவர்ப்புத் தன்மை தாங்கிக்கொள்ளும். மேலும் இவை கயவாய் மற்றும் சதுப்பு நிலங்களுக்குளும் நுழைகின்றன. அமெரிக்காவின் கிழக்கு கடற்கரையில் உள்ள இவ்வகை சுறாக்களின் பருவகால இடம்பெயர்வு ஆவணப்படுத்தப்பட்டுள்ளது, கோடையில் வட கரொலைனா குளிர் காலத்தில் தெற்கே புளோரிடா நகரும்.